Diari Oficial de la Generalitat Valenciana


Sumari del DOGV 5370, del 19-10-2006 (2006/10605)

Text resumit de vuit resolucions del secretari autonòmic de Justícia, per les quals s'acorda la inscripció en el Registre de Fundacions de la Comunitat Valenciana de les entitats que se citen.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5370

Data del DOGV
:   19-10-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/10664


Data del document
:   06-09-2006

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Descriptors 

:   * fundació
    * registre de documents

Text resumit de vuit resolucions del secretari autonòmic de Justícia, per les quals s'acorda la inscripció en el Registre de Fundacions de la Comunitat Valenciana de les entitats que se citen. [2006/F10713]  
Fundación Valentia de la Comunidad Valenciana, Fundación Lubasa de la Comunidad Valenciana, Fundación de la Farmacia Mediterránea de la Comunidad Valenciana, Fundación María de Gracia Municipal de Biar de la Comunidad Valenciana, Fundación Venezolano-española de la Comunidad Valenciana, Fundación de Servicios Familiares de la Comunidad Valenciana, Fundación de la Comunidad Valenciana para la Promoción del Área Mediterráneo-latinoamericana-Amela i Fundación de la Comunidad Valenciana COF Alacant.   
En compliment del que disposa l'article 29.h) de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, en què s'estableix com a funció específica del Protectorat «donar publicitat a l'existència i activitats de les fundacions», s'indica el següent:  
Primer. Per Resolució de data 10 de juliol de 2006, del secretari autonòmic de Justícia de la Conselleria de Justícia, Interior i Administracions Públiques, es va acordar inscriure, en el Registre de Fundacions de la Comunitat Valenciana, l'entitat denominada Fundación Valentia de la Comunidad Valenciana, amb el número de registre 449 (V) i classificar-la de caràcter esportiu. El seu domicili radicarà a València, carrer Universitat, 4, pis 3r-12.  
La Fundació té com a finalitat contribuir al progrés i foment de la integració de les dos macroàrees regionals que representen Llatinoamèrica i els països del Mediterrani, amb actuacions en àmbits com a societat, economia, mediambient, art, cultura i comunicació; la profunda interrelació dels quals reclama un tractament conjunt. Correspon al Patronat de la Fundació determinar el mode en què s'hauran de complir aquests fins.   
El desenvolupament del fi fundacional s'efectuarà a través de qualsevol tipus d'actuacions i, en especial, les següents:  
a) Impulsar l'estudi i investigació de la realitat social, econòmica, mediambiental, cultural i de comunicació dels països mediterranis i llatinoamericans, per tal de presentar un balanç de realitzacions i carències, de problemes i perspectives, que incloga propostes de progrés i integració per a aquests països.  
b) Promoure la implementació de les propostes de progrés i integració, referides en l'apartat anterior.  
c) Promoure la creació d'un consell mediambiental del Mediterrani.  
d) La promoció de la societat de la informació a Amèrica Llatina.  
e) Promoure l'establiment d'una instància, per a facilitar la integració energètica al subcontinent.  
f) La institució d'un Congrés de les Arts.  
g) Promoure accions per a la defensa del mediambient i la creació d'entitats per a la protecció ambiental.  
h) Impulsar la creació d'una agència per a la protecció dels drets humans.  
i) Promoure actuacions de pedagogia ciutadana, mitjançant l'organització de cursos, seminaris, jornades i simposis, sobre les qüestions referides en els apartats anteriors.  
j) Convocar i atorgar premis destinats a reconéixer els mèrits que concórreguen en persones i entitats, per la seua labor i trajectòria en favor del progrés i integració dels països de l'àrea mediterrània i llatinoamericana.  
k) Qualsevol altra activitat que afavorisca i contribuïsca a la realització dels fins objecte d'aquesta Fundació.  
Per a la consecució d'aquests objectius, la Fundació establirà relacions de col·laboració amb tot tipus de persones i entitats, públiques i privades, autonòmiques, nacionals i internacionals, que compartisquen els seus principis i perseguisquen els seus objectius.  
Seran potencials beneficiaris de la Fundació tot tipus de persones i entitats relacionades amb els objectius de la Fundació. La Fundació atorgarà, amb criteris d'imparcialitat, objectivitat i no discriminació, els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'aquests, d'acord amb les bases, normes o regles que establisca a aquest efecte.  
Ningú no podrà al·legar davant de la Fundació dret preferent a gaudir dels seus beneficis, ni imposar la seua atribució a persona o entitat determinada.  
Segon. Per Resolució de data 10 de juliol de 2006, del secretari autonòmic de Justícia de la Conselleria de Justícia, Interior i Administracions Públiques, es va acordar inscriure en el Registre de Fundacions de la Comunitat Valenciana, l'entitat denominada Fundación Lubasa de la Comunidad Valenciana, amb el número 78 (C) i classificar-la de caràcter educatiu. El seu domicili radicarà a Castelló, carrer Herrero, 33.  
La Fundació té com a objecte cooperar en la millora del benestar social, i facilitar l'accés i el desenvolupament d'estudis universitaris i de postgrau, com també el suport d'iniciatives empresarials i professionals; i més en particular, l'adjudicació de beques d'estudis, la creació de premis d'índole cultural, empresarial i professional, i la dotació d'ajudes a estudiants i jóvens emprenedors, per a iniciatives empresarials o professionals. Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.   
Seran potencials beneficiaris de la Fundació: estudiants i jóvens empresaris o professionals La Fundació atorgarà els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'aquests. Ningú no podrà al·legar davant de la Fundació dret preferent a gaudir dels seus beneficis, ni imposar la seua atribució a persona o entitat determinada.  
Tercer. Per Resolució de data 4 de setembre de 2006, del secretari autonòmic de Justícia de la Conselleria de Justícia, Interior i Administracions Públiques, es va acordar inscriure en el Registre de Fundacions de la Comunitat Valenciana, l'entitat denominada Fundación de la Farmacia Mediterránea de la Comunidad Valenciana, amb el número 450 (V) i classificar-la amb caràcter d'investigació. El seu domicili radicarà a València, carrer Comte Montornés, 7.  
Constitueixen els fins de la Fundació, a la realització dels quals té afectat el seu patrimoni:   
La investigació, desenvolupament i innovació tecnològica.   
La formació, incloses activitats docents, així com la convocatòria de beques i concursos.   
La cooperació al desenvolupament.   
La defensa del model mediterrani de farmàcia.   
Vetlar per la importància de la farmàcia dins de la sanitat pública.   
Tots aquelles activitats que calguen per a la consecució de les anteriors.   
L'enunciació dels esmentats fins no implica cap obligació d'atendre tots i cada un d'aquests, ni els atorga orde de cap prelació.   
El desenvolupament dels fins de la Fundació s'efectuarà a través d'algunes de les formes d'actuació següents:   
a) Per la Fundació directament, en les instal·lacions pròpies o alienes.   
b) Creant i cooperant a la creació d'altres entitats de naturalesa associativa, fundacional o societària.   
c) Participant o col·laborant en el desenvolupament de les activitats de qualsevol altra entitat no lucrativa, organisme, institució o persona de qualsevol classe, física i jurídica, que d'alguna manera puguen servir als fins perseguits per la Fundació.   
Quan, per la seua naturalesa, les prestacions de la Fundació no puguen ser gaudides per qualsevol persona sense prèvia determinació, aquella dispensarà tals prestacions a les persones, físiques o jurídiques, nacionals o estrangeres, que, a judici del Patronat, siguen mereixedores de rebre-les. En l'elecció dels beneficiaris el Patronat actuarà sempre amb criteris d'imparcialitat i no discriminació, i designarà aquests entre les persones que reunisquen les circumstàncies següents:   
a) Que formen part del sector de població atés per la Fundació.   
b) Que demanden la prestació o servei que la Fundació puga oferir.   
c) Que justifiquen la seua aplicació de l'ajuda concedida, al fi per al qual s'ha atorgat.   
d) Que siguen creditors a les prestacions quant als seus mèrits, capacitat, necessitat o conveniència.   
e) Que complisquen altres requisits que, complementàriament, puga acordar el Patronat, específics per a cada convocatòria.   
Ningú no podrà al·legar, ni individualment ni col·lectivament davant de cap Fundació, dret al gaudi dels seus beneficis, abans que foren concedits, ni imposar la seua atribució a persones determinades.  
Quart. Per Resolució de data 4 de setembre de 2006, del secretari autonòmic de Justícia de la Conselleria de Justícia, Interior i Administracions Públiques, es va acordar inscriure, al Registre de Fundacions de la Comunitat Valenciana, l'entitat denominada Fundación María de Gracia Municipal de Biar de la Comunidad Valenciana, amb el número 158 (A) i classificar-la de caràcter assistencial. El seu domicili radicarà a Biar, carrer María Payá, 16.  
La Fundació té els fins d'interés general, recollits en els articles 3.1 i 3.2 de la Llei 50/2002, de 26 de desembre, de Fundacions; fins que comprenen tots els camps de l'acció social, especialment davant de situacions de desprotecció, abandó, desavantatge, exclusió o risc, inclosos la formació i la inserció.   
Correspon al Patronat de la Fundació determinar el mode en què s'hauran de complir els fins enumerats en aquest article.  
La Fundació perseguirà aquests fins, sense ànim de lucre, i emprarà tots els mitjans necessaris en dret.  
El desenvolupament de l'objecte de la Fundació s'efectuarà a través d'alguna de les següents formes d'actuació:  
. Creació, construcció i posada en marxa d'establiments, destinats a la prestació de serveis de caràcter social.  
. Gestió integral d'establiments i serveis de caràcter social, en les condicions que marque la legislació vigent.  
. Constitució d'acords de col·laboració entre la Fundació i altres persones físiques o jurídiques que, sota qualsevol fórmula jurídica (convenis, concerts, contracte, adjudicació, subvenció, etc.), suposen la prestació de serveis de caràcter social. Podrà determinar-se la quantia econòmica a percebre per la Fundació per al desenvolupament d'aquests serveis.  
Amb criteris d'imparcialitat, no discriminació i objectivitat, la Fundació atorgarà els beneficis a persones i entitats que, reunint les condicions expressades en els fins socials, estime el Patronat que són legítims creditors d'aquests, d'acord amb les bases, normes o regles que establisca a aquest efecte, i es consideraran preferents els residents al municipi de Biar.  
Ningú no podrà al·legar, davant de la Fundació, dret preferent a gaudir de beneficis, ni imposar la seua atribució a persona determinada.  
Cinqué. Per Resolució de data 4 de setembre de 2006, del secretari autonòmic de Justícia de la Conselleria de Justícia, Interior i Administracions Públiques, es va acordar inscriure en el Registre de Fundacions de la Comunitat Valenciana, l'entitat denominada Fundación Venezolano-española de la Comunidad Valenciana, amb el número 453 (V) i classificar-la de caràcter d'inclusió social. El seu domicili radicarà a València, carrer Salvador Lluch, núm. 11, porta 3.  
La Fundació té com a objecte promoure, incentivar i executar totes les accions que s'orienten a l'assistència de ciutadans, pertanyents o vinculats amb la comunitat veneçolana i espanyola, que comprén tant els emigrants com els seus descendents i famílies, que estiguen radicats tant al territori del Regne d'Espanya com a la República Bolivariana de Veneçuela.  
Les matèries en què exercirà la Fundació les seues funcions, per a la consecució d'allò que s'ha determinat en el seu objecte social són, entre altres, les següents:  
. Assessorament jurídic en matèria fiscal, estrangeria veneçolana i espanyola, civil i mercantil.  
. Promoció i assessorament en matèria educativa, homologació d'estudis, entre altres.  
. Promoció i assessorament per a la creació d'empreses.  
. Promoció i gestió d'acords per a places d'estudis de pregrau, postgrau i tercer cicle a les universitats.  
. Accions de formació per a ocupacions per compte propi.  
. Promoció, potenciació i difusió de la cultura espanyola i veneçolana.  
. Atorgament i gestió d'ajudes.  
. Promoció d'intercanvis comercials, culturals i/o esportius.  
. Fomentar el coneixement i la difusió de les ciències socials, històriques i jurídiques.  
. La sensibilització de la societat veneçolana i espanyola, per tal d'una convivència intercultural.  
. La interlocució amb les diferents administracions i agents públics i privats, en la gestió del fenomen migratori, laboral i social.  
. El suport a la dona, a la joventut i als altres sectors desfavorits de la població.  
. La creació i desenvolupament de respostes i iniciatives, adaptades a les necessitats sociològiques de la societat contemporània, particularment la defensa de la democràcia, el foment de la solidaritat, el benestar dels ciutadans, l'aprofundiment dels drets humans, la defensa del medi ambient, el finançament de la cultura, les ciències, i pràctiques mèdiques i la investigació.  
. Qualsevol altra que contribuïsca a satisfer les aspiracions i necessitats.  
El Patronat tindrà plena llibertat per a determinar l'activitat de la Fundació, dins dels seus fins, de cara a aquells objectius concrets que, segons el parer d'aquest, siguen els més adequats o convenients en cada moment.  
Seran beneficiaris de la Fundació les persones físiques i jurídiques que reunisquen alguna de les condicions següents:  
1. Ser veneçolans i/o espanyols o descendents d'ambdós, amb residència dins o fora del Regne d'Espanya.  
2. Ser una comunitat o institució veneçolana i espanyola, assentada fora o dins del Regne Espanya.  
3. Aquelles altres que la seua actuació redunde en benefici dels col·lectius assenyalats en anteriors apartats.  
La determinació dels beneficiaris serà efectuada pel Patronat amb criteris d'imparcialitat, objectivitat i no discriminació, i ningú no podrà al·legar, individualment ni col·lectivament davant de la Fundació o el seu Patronat, cap dret al gaudi dels seus beneficis, abans que foren concedits, ni imposar la seua atribució a persones determinades.  
Sisé. Per Resolució de data 4 de setembre de 2006, del secretari autonòmic de Justícia de la Conselleria de Justícia, Interior i Administracions Públiques, es va acordar inscriure en el Registre de Fundacions de la Comunitat Valenciana, l'entitat denominada Fundación de Servicios Familiares de la Comunidad Valenciana, amb el número 159 (a) i classificar-la de caràcter assistencial. El seu domicili radicarà a Alacant, carrer O'Donell, 1.  
La Fundació té com a objecte proporcionar a les famílies serveis assistencials, amb l'enfocament de contribuir a l'estabilitat i continuïtat de cada família, i de valorar la dignitat de cada persona.   
Es pretén que els serveis siguen prestats amb competència professional, i s'estructuren entorn a tres àrees: vida familiar, natalitat i afectivitat.   
Les activitats de la Fundació es dirigeixen a atendre aspectes de les necessitats familiars que no estiguen ben coberts per les institucions i per les entitats mercantils, o aquells l'atenció dels quals puga estar condicionada per prejudicis ideològics o d'ànim de lucre.   
S'enumeren a títol d'exemple les activitats següents:   
Dins de l'àrea de vida familiar: entrenament per a primera paternitat; ensinistrament i serveis d'atenció d'ancians; formació i serveis d'atenció de discapacitats; promoció de centres d'integració de discapacitats; ensinistrament en gestió ordinària de la llar.   
Assistència en integració de famílies immigrants.   
Dins de l'àrea de natalitat: ensinistrament en mètodes de regulació de la natalitat; consultoria en qüestions de fertilitat. Tractament de la fertilitat. Consultoria en matèria d'adopció.   
En l'àrea d'afectivitat: orientació en les relacions matrimonials; assistència i mediació en conflictes familiars; formació afectiva d'adolescents; preparació prematrimonial; formació en antropologia de l'amor i la família.   
Correspon al Patronat de la Fundació determinar el mode en què s'haurà de complir els fins enumerats en aquest article. Les prestacions de la Fundació s'atorgaran de forma no lucrativa. El desenvolupament de l'objecte de la Fundació s'efectuarà a través d'alguna de les formes següents d'actuació:   
Organitzant cursets.   
Mitjançant serveis de consulta.   
Sessions d'ensinistrament.   
Serveis assistencials permanents.   
Promoció de seccions o entitats específiques, per a la realització d'algun dels objectius.   
Publicacions.   
Promoció d'investigacions en els camps del seu interés.   
Formació de professionals.   
Organització de congressos.   
Seran potencials beneficiaris de la Fundació: les famílies i els seus membres, els professionals i entitats que actuen en servei a les famílies; els centres de formació en tècniques de serveis a les famílies. La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'aquests, d'acord amb les bases, normes o regles que establisca a aquest efecte.   
Ningú no podrà al·legar, davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.  
Seté. Per Resolució de data 4 de setembre de 2006, del secretari autonòmic de Justícia de la Conselleria de Justícia, Interior i Administracions Públiques, es va acordar inscriure en el Registre de Fundacions de la Comunitat Valenciana, l'entitat denominada Fundación de la Comunidad Valenciana para la Promoción del Área Mediterráneo-latinoamericana-Amela, amb el número 452 (V) i classificar-la de caràcter cultural. El seu domicili radicarà a València, carrer Jorge Juan, 4.  
La Fundació té com a finalitat contribuir al progrés i foment de la integració de les dos macroàrees regionals que representen Llatinoamèrica i els països del Mediterrani, amb actuacions en àmbits com la societat, economia, mediambient, art, cultura i comunicació, la profunda interrelació dels quals reclama un tractament conjunt. Correspon al Patronat de la Fundació determinar el mode en què s'hauran de complir aquests fins.   
El desenvolupament del fi fundacional s'efectuarà a través de qualsevol tipus d'actuacions i en especial les següents:  
a) Impulsar l'estudi i investigació de la realitat social, econòmica, mediambiental, cultural i de comunicació dels països mediterranis i llatinoamericans, per tal de presentar un balanç de realitzacions i carències, de problemes i perspectives que incloga propostes de progrés i integració per a aquests països.  
b) Promoure la implementació de les propostes de progrés i integració referides en l'apartat anterior.  
c) Promoure la creació d'un consell mediambiental del Mediterrani.  
d) La promoció de la societat de la informació a Amèrica Llatina.  
e) Promoure l'establiment d'una instància per a facilitar la integració energètica al subcontinent.  
f) La institució d'un Congrés de les Arts.  
g) Promoure accions per a la defensa del mediambient i la creació d'entitats per a la protecció ambiental.  
h) Impulsar la creació d'una agència per a la protecció dels drets humans.  
i) Promoure actuacions de pedagogia ciutadana, mitjançant l'organització de cursos, seminaris, jornades i simposis sobre les qüestions referides en els apartats anteriors.  
j) Convocar i atorgar premis destinats a reconéixer els mèrits que concórreguen en persones i entitats, per la seua labor i trajectòria en favor del progrés i integració dels països de l'àrea mediterrània i llatinoamericana.  
k) Qualsevol altra activitat que afavorisca i contribuïsca a la realització dels fins objecte d'aquesta Fundació.  
Per a la consecució d'aquests objectius, la Fundació establirà relacions de col·laboració amb tot tipus de persones i entitats, públiques i privades, autonòmiques, nacionals i internacionals que compartisquen els seus principis i perseguisquen els seus objectius.  
Seran potencials beneficiaris de la Fundació tot tipus de persones i entitats relacionades amb els objectius de la Fundació. La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'aquests, d'acord amb les bases, normes o regles que establisca a aquest efecte.  
Ningú no podrà al·legar, davant de la Fundació, dret preferent a gaudir dels seus beneficis, ni imposar la seua atribució a persona o entitat determinada  
Vuité. Per Resolució de data 4 de setembre de 2006, del secretari autonòmic de Justícia de la Conselleria de Justícia, Interior i Administracions Públiques, es va acordar inscriure en el Registre de Fundacions de la Comunitat Valenciana, l'entitat denominada Fundación de la Comunidad Valenciana COF Alacant, amb el número 160 (A) i classificar-la de caràcter d'investigació. El seu domicili radicarà a Alacant, carrer Jorge Juan, 8.  
El fi fundacional consisteix en el foment i la promoció de la salut en termes generals i, en particular:   
. La realització, foment o promoció de la investigació científica, tècnica o comercial en el camp de les ciències mèdiques i farmacèutiques, tant en els seus aspectes bàsics com epidemiològics, preventius, econòmics, estadístics o socials.   
. El foment i suport a la formació continuada del personal farmacèutic, així com l'educació sanitària i farmacèutica de la població en general.   
. La participació i la col·laboració amb entitats públiques o privades en l'organització de fòrums de debats, conferències, col·loquis i semblants relacionats amb la salut.   
El Patronat decidirà lliurement les activitats que s'hagen de mamprendre dins dels fins fundacionals, amb la utilització dels mitjans que estime més adequats, de conformitat amb aquests Estatuts, per a la qual cosa tindrà en compte, en cada cas, la quantitat de les rendes, subvencions, donacions i dotacions que puga disposar per a la seua realització d'acord amb el pressupost i pla d'actuació o d'activitats.   
Els fins fundacionals es podran dur a terme a través de qualssevol mitjans lícits que decidisca el Patronat i, en particular i de forma no limitadora, a través de la concessió de premis, incentius, ajudes, beques i subvencions per a la formació i investigació, l'organització de conferències, jornades, fòrums de debat, col·loquis i semblants, la promoció de publicacions en qualsevol suport, l'establiment de programes de formació i la creació de grups experts.   
L'esmentat desenvolupament dels fins podrà ser efectuat:   
a) Per la Fundació directament.   
b) Participant o col·laborant amb altres entitats, organismes, institucions o persones físiques o jurídiques, en l'exercici d'activitats relacionades, directament o indirectament, amb els fins fundacionals.   
És objecte i finalitat de la Fundació beneficiar a la societat en general i a la comunitat farmacèutica, científica i investigadora en particular, com a col·lectivitats genèriques de persones, i correspon l'elecció concreta d'aquestes al Patronat, d'acord amb criteris d'imparcialitat, no discriminació i objectivitat, i sense que en cap cas no es puguen destinar les seues prestacions al fundador o als Patrons, als seus cònjuges o persones lligades per anàloga relació d'afectivitat, o als seus parents fins al quart grau inclusivament, així com a persones jurídiques singularitzades que no perseguisquen fins d'interés general.  
Així mateix, la Fundació donarà informació suficient dels seus fins i activitats perquè siguen coneguts pels eventuals beneficiaris i la resta dels interessats.  
València, 6 de setembre de 2006.. El secretari autonòmic de Justícia: Fernando de Rosa Torner.